กินยาคุมฉุกเฉิน ไม่ได้ใส่ถุง เมื่อต้นเดือน ก.ค. แล้วประจำเดือนมาวันที่10-14 ก.ค. แล้วเดือน ส.คยังไม่มาเลยค่ะ จนเริ่ม เดือนก.ย. จะมาไหมคะ มันนานเกินไปค่ะกังวลมาก
สวัสดีค่ะ หากทานยาคุมฉุกเฉินไปเมื่อช่วงต้นเดือน ก.ค. แล้ววันที่ 10-14 ก.ค. ได้มีเลือดมา หากไม่ใช่ช่วงเวลาปกติที่ประจำเดือนควรจะมา ก็น่าจะเป็นเลือดที่เกิดจากผลของยาคุมฉุกเฉินมากกว่า ส่วนการที่ประจำเดือนยังไม่มานั้น อาจเกิดจากผลของยาคุมฉุกเฉินที่ทำให้ประจำเดือนมาช้าได้ แต่ก็ไม่น่านานเกิน 2 เดือน ดังนั้น แนะนำควรลองตรวจหาการตั้งครรภ์ดูด้วย หากตรวจไม่พบ การที่ประจำเดือนมาช้า ก็อาจเกิดจากสาเหตุอื่นๆ ร่วมด้วย เช่น การมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว เป็นต้นดังนั้น หากตรวจไม่พบการตั้งครรภ์ แนะนำควรรอประจำเดือนต่อไปอีกซักระยะก่อน หากประจำเดือนไม่มานานเกิน 3 เดือน จึงควรไปพบแพทย์เพื่อหาสาเหตุอื่นๆ เช่นการผลิตฮอร์โมนของรังไข่ผิดปกติ มีภาวะไทรอยด์ฮอร์โมนผิดปกติ มีพังผืดในมดลูก เป็นต้น